MILLENIUM PROMOCIJA d.o.o., Zagreb, Ulica grada Vukovara 23, OIB: 39853231950 koje zastupa Mario Petrović, direktor ( u daljnjem tekstu Donator)

i

 (u daljnjem tekstu: Primatelj)

zaključili su dana \_\_\_\_\_\_\_\_\_\_\_\_\_\_\_\_\_\_\_\_\_ 2023. godine, sljedeći

**UGOVOR O DONACIJI br.**

***Predmet ugovora***

Članak 1.

Ovim se Ugovorom uređuju međusobni odnosi, prava i obveze Donatora i Primatelja u izvršavanju predmetne donacije.

Članak 2.

Ugovorne strane suglasno utvrđuju da je Donator prihvatio prijavu Primatelja na Natječaj za donacije.

Članak 3.

Donator daje Primatelju donaciju iz prethodnog članka za provedbu projekta/programa pod nazivom *,* te ju Primatelj ne smije upotrijebiti za drugu namjenu.

***Obveze Donatora***

Članak 4.

Donator se obvezuje da će donaciju u iznosu od EUR (slovima: ) uplatiti na račun Primatelja: otvoren kod banke u roku od 5 dana od dana primitka Ugovora u urudžbeni zapisnik .

Članak 5.

Donator se obvezuje da neće od Primatelja zahtijevati nikakvu protučinidbu.

***Obveze Primatelja***

Članak 6.

Primateljse obvezuje primljenu donaciju prema ovom Ugovoru koristiti isključivo za namjenu utvrđenu člankom 3. ovog Ugovora u skladu s troškovima iskazanim u prijavnici koja je sastavni dio ovog ugovora.

Članak 7.

Primatelj se obvezuje izvršiti program do 2023. godine. Primatelj se obvezuje u roku od mjeseca dana nakon provedenog programa iz članka 3. ovog Ugovora, dostaviti Donatoru izvještaj o namjenski utrošenim donacijskim sredstvima za provedbu odobrenog projekta na propisanom obrascu.

Uz Izvještaj potrebno je dostaviti i dokaze o namjenski utrošenim sredstvima (račune, potvrde o plaćanju).

Izvještaj se dostavlja na e-mail office@mpr.hr.

Ako Primatelj u navedenom roku ne dostavi Izvještaj, odnosno ne upotrijebi donirani iznos na način i u roku utvrđenom ovim Ugovorom, dužan je u roku od 15 dana od isteka roka, vratiti Donatoru primljeni iznos donacije na njegov transakcijski račun s naznakom „povrat sredstava iz natječaja za donacije 2023“.

Na povrat doniranog iznosa u skladu s prethodnim stavkom, Donator neće obračunavati kamate.

Članak 8.

Ako Primatelj ne može donaciju upotrijebiti u roku iz članka 7. ovog Ugovora i za namjenu u skladu s člankom 3. ovog Ugovora, Primatelj može najkasnije do isteka tog roka, pisanim putem zatražiti produljenje roka uz navođenje razloga o neizvršenju programa i prijedlogom novog roka za dostavu izvještaja. Ako smatra da su razlozi opravdani, Donator može pisanim putem odobriti novi rok za izvršenje programa.

Ako ni u produženom roku Primatelj ne završi projekt, smatrat će se da je odustao od programa, te je dužan u roku od 15 dana od dana isteka roka vratiti Donatoru primljeni iznos donacije na njegov transakcijski račun s naznakom „povrat sredstava iz natječaja za donacije 2023“.

Ako Donator ne odobri produljenje roka, Primatelj je dužan u roku od 15 dana od dana primitka obavijesti o odbijanju, vratiti Donatoru primljeni iznos donacije na njegov transakcijski račun s naznakom „povrat sredstava iz natječaja za donacije 2023“.

***Prava Donatora***

Članak 9.

Donator ima pravo putem medija izvijestiti javnost o donaciji iz ovog Ugovora.

***Završne odredbe***

Članak 10.

Ugovor stupa na snagu s danom potpisa obje ugovorne strane i traje do dana dostave Izvještaja.

Članak 11.

Ugovorne strane se obvezuju da će s odredbama ovog Ugovora postupati kao s povjerljivim podacima, te se uzajamno obvezuju da bez prethodne pisane suglasnosti druge strane, podatke i pojedinosti iz ovog Ugovora neće iznositi niti učiniti dostupnim trećim osobama. Prestanak Ugovora ne oslobađa ugovorne strane ove obveze.

Članak 12.

Sva međusobna sporna pitanja koja bi mogla nastati glede tumačenja ovog Ugovora ili njegove primjene, ugovorne strane će, prvenstveno, pokušati riješiti na sporazuman način.

U slučaju da ugovorne strane ne uspiju na način opisan prethodnim stavkom ovog članka riješiti međusobna sporna pitanja, rješavanje će se povjeriti stvarno nadležnom sudu u Zagrebu.

Članak 13.

Ugovor je sastavljen u 4 (četiri) istovjetna primjerka, po 2 (dva) za svaku ugovornu stranu, te se smatra valjanim po potpisivanju ovlaštenih predstavnika ugovornih strana.

|  |  |
| --- | --- |
| Za Donatora | Za Primatelja |
| **Millenium promocija d.o.o.** |  |
| Direktor  | Predsjednik |
| Mario Petrović  |  |